**UPUTSTVO ZA AUTORE**

1. Radovi treba da budu empirijskog karaktera (originalni naučni radovi).

2. Tekstovi treba da budu pripremljeni na engleskom jeziku.

3. Bez obzira da li je reč o autorskim ili koautorskim radovima, svaki učesnik konferencije može da se pojavi u monografiji kao autor/koautor samo u jednom naučnom radu.

4. Radovi treba da budu dužine do 30.000 znakova sa praznim mestima. Tekstovi ne smeju da budu kraći od jednog tabaka teksta (16 strana, jedna strana = 1.800 slovnih znakova). U obim rada uračunat je spisak literature i apstrakt.

5. Radovi se dostavljaju u tekst procesoru Microsoft Word, stranica A4 formata, font Times New Roman, veličina slova 12, obostrano poravnanje. Tekst treba da bude otkucan proredom 1.5 i marginama Office 2003 Default (pogledati Page Layout). Stranice teksta ne treba da budu numerisane.

6. Glavni naslov teksta piše se veliкim slovima (bold, font 12pt, prored 1), centrirano.Ukoliko je rad rezultat rada na nekom projektu, to treba naznačiti u Fusnoti.

7. Ispod naslova rada navodi se ime, srednje slovo, prezime autora i godina rodjenja, a u novom redu naziv institucije u kojoj radi, mesto i država (centrirano, font 11pt, prored 1). Ukoliko ima više koautora, podaci za svakog navode se u novom redu po istim propozicijama kao za prvog autora. Uz ime jednog od autora unosi se fusnota sa e-mail adresom za komunikaciju sa organizatorima konferencije.

8. Ispod naslova rada i podacima o autorima, napisati apstrakt sa ključnim rečima. Dužina apstrakta je od 150 do 250 reči (1400 znakova sa praznim mestima). Apstrakt treba da sadrži sledeće elemente: značaj i kontekst problema, ciljeve, uzorak, metode, rezultate istraživanja, zaključke i pedagoške implikacije. Ne više od 5 ključnih reči, navode se ispod apstrakta. Apstrakt i ključne reči otkucati fontom 11pt Times New Roman.

9. Struktura osnovnog teksta treba da sadrži odgovarajuće celine: uvod, metod/metodologiju, rezultate, diskusiju, zaključke, reference i priloge.

Naslovi odeljaka u tekstu pišu se fontom 12pt, bold, levo poravnanje. Razmak između naslova i teksta je jedan red.

Podnaslovi - font 12pt, *italic,* levo poravnanje. Razmak između teksta i podnaslova je jedan red. Prvi red teksta posle podnaslova i u svakom novom pasusu je uvučen – 0,5 (paragraph indentation left 0,5).

Sve reference u spisku literature i u zagradama u tekstu navode se latinicom i u skladu sa stilom APA (Američka psihološka asocijacija). U spisku literature na kraju rada navode se samo one reference na koje se autor pozivao u tekstu. Autorima se preporučuje da koriste radove novijeg datuma. Ispred referenci ne navodi se redni broj. Spisak literature navodi se abecednim redom po prezimenima autora.

10. Tabele, grafikoni, šeme, slike potrebno je numerisati, imenovati i odvojiti jednim redom pre i posle teksta.

Broj i naziv piše se iznad tabele (font 10pt, *italic*, levo poravnanje). Naslov tabele treba da bude jasan, kratak i precizan. Podaci u tabelama treba da budu otkucani fontom 10pt, prored 1. Tabele treba da budu sačinjene u Word-u ili u nekom formatu koji je kompatibilan sa Word-om.

Grafički prilozi se dostavljaju u tekstu, naziv se piše ispod grafikona, šeme ili slike, font 10pt, *italic*, levo poravnanje. Sve skraćenice navedene u tabelama i grafičkim prilozima treba da budu detaljno objašnjene. Podaci dati u tabeli ili na grafikonu ne treba da se ponavljaju i u tekstu, već se autor samo može pozivati na njih. Tabele i grafikoni moraju biti u formatu koji dozvoljava ispravke ili prilagođavanja ukoliko je to potrebno.

11. Na kraju rada svaki autor i koautor treba da dostavi kratku biografiju (do 150 reči), akademsko zvanje, afilijaciju, godinu rodjenja, polje interesovanja, oblast istraživanja i važnije publikacije.